stanford-oval/wikipedia huggingface dataset:
עוצבת התקומה
מבנה החטיבה > גדוד 7042

הוקם כגדוד מכמ"ת 120 מ"מ תחת השם 'גדוד 340'. במבצע קדש לחם הגדוד תחת אגד ארטילרי 215 וסייע לחטיבה 11. במלחמת ששת הימים היה גדוד המרגמות של חטיבה 11 והשתתף בקרבות לכיבוש רפיח. במלחמת יום כיפור ירד על זחלים לחזית סיני שם סייע בקרבות הבלימה בגזרה המרכזית. במהלך הלחימה פוצל הגדוד, כאשר אלי הורביץ, הסמג"ד, קיבל תחת פיקודו סוללה אחת מהגדוד וסוללה מגדוד נוסף. כך למעשה תפקד הגדוד כשני גדודים מוקטנים. במלחמה קיבל יורם רז, קצין מהגדוד, צל"ש על תפקודו.
לאחר המלחמה קלט הגדוד את תותח הרועם וביצע אימון הסבה בסיני. מספר הגדוד הוחלף ל-7042.
במלחמת ההתשה, במהלך תע"מ בבקעת הירדן הפגיז הגדוד את אירביד, שממנה היו יורים לכל ישובי וקיבוצי העמק - והשמיד את תותחי ה'לונג טום' שירו לשטח ישראל.
במבצע שלום הגליל דילג הגדוד מהימ"ח במחנה לוז ליד בית אל לאשדוד ושם עלה עם כלל הכלים על אוניית הגל נוע יסמין והושט ללבנון. הגדוד פרק מהאוניה בחוף ג'וניה ופרס מצפון לביירות.
בשנת 1998 נפרד הגדוד מתותח הרועם והוסב ל'רוכב', הגרסה הראשונה של תותח M-109 האמריקאי.
בשנת 2000, במסגרת תוכנית 'צה"ל 2000' פורק אגד ארטילרי 216 (עוצבת לוז) והגדוד עבר לאגד ארטילרי 632 (עוצבת שלהבת) באוגדה 340.
בשנת 2005 הוסב הגדוד מגדוד 'רוכב' לגדוד 'דורס', גרסה משודרגת של תומ"ת M-109.
בשנת 2016, בעקבות ארגון מחדש של סד"כ היבשה וסגירת עוצבת שלהבת (תוכנית "יבשה באופק") עבר הגדוד לחטיבה 213 באוגדה 146.
במלחמת חרבות ברזל גויס הגדוד בצו 8 ונע על זחלים לעמדות בגליל המערבי. הגדוד סייע באש במשך 4 חודשים לחטיבה 300 במאמץ ההגנה בגזרה המערבית. בהמשך המלחמה גויס הגדוד פעם שנייה למשימת הגנה בגזרת טול כרם ופעם שלישית כגדוד האש של אוגדה 91 בגזרה המזרחית באצבע הגליל ובגליל העליון.
מבנה החטיבה > גדוד 7042 > מפקדי הגדוד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
| רפאל שניר |  | מפקד הגדוד במלחמת ששת הימים |
| יעקב בז'רנו | 1968-1974 | מפקד הגדוד במלחמת יום כיפור |
| אלי הורביץ | 1974-1978 | כיהן כסמג"ד במלחמת ההתשה. במלחמת יום כיפור פיקד על כח אלי |
| יעקב סוזין | 1978-1980 |  |
| אלי ברעם | 1980-1982 | מפקד הגדוד במבצע שלום הגליל |
| עוזי בן עמי | 1982-1990 |  |
| עופר בן ישי | 1990-1994 |  |
| ארנון גולדשטיין | 1994-2000 | מפקד הגדוד בהסבה מ'רועם' ל'רוכב' |
| ערן בליזובסקי | 2000-2004 |  |
| תמיר קדישי | 2004-2009 | מפקד הגדוד בהסבה מ'רוכב' ל'דורס' |
| ארז גלבוע | 2009-2012 |  |
| מתן פריד | 2012-2017 |  |
| צחי כנר | 2017-2019 |  |
| יונדב הורוביץ | 2019- | מצטיין הרמטכ"ל לשנת 2019 מפקד הגדוד במלחמת חרבות ברזל |
מבנה החטיבה > גדוד 9238 (גדוד "דובי האש")

גדוד קני
מספרו הקודם של הגדוד 9253
סמל גדוד 9238 (גדוד "הדובים")
מבנה החטיבה > גדוד 9242

גדוד קני
מבנה החטיבה > יחידות חטיבתיות

פלס"ר
פלת"ח
פלחי"ק
מבנה החטיבה > יחידות שנסגרו

גדוד 7037 (מרגמות 160 מ"מ) נסגר בשנת 1982
גדוד 8204 (לשעבר 872) נסגר בשנת 1986
יחמ"מ 5848 נסגר בשנת 2021
גדוד קני ('רוכב') 7115 (גדוד מלקוש) נסגר בשנת 2015
גדוד קני ('רוכב') 7097 נסגר בשנת 2015
גדוד חמ"מ 7134 - הגדוד עבר לחטיבה בשנת 2016. בסיס הגדוד היה במחנה נחשונים. בשנת 2019 הוחלט על סגירת מערך הפראים בצה"ל ועל פירוק גדוד החמ"מ 7134 בחטיבה. בשנת 2020 הגדוד נסגר.
לקריאה נוספת

שגיא סימן טוב ויעקב זיגדון, תותחנים בשל"ג, ירושלים: כנרת זמורה דביר, 2016
https://www.youtube.com/watch?v=v_hMWcczSQ4
https://www.youtube.com/watch?v=sSRAucxOTlM
הפגזת דמשק על ידי תותחי צה"ל במלחמת יום הכיפורים
אורי מנוס, שהכל ירעד ציווה אריק שרון על עקנין, תמיד תותחן 36, 2007, עמ' 9
מלחמת שלום הגליל, משרד הביטחון, 2022
הערות שוליים

↑   כוחות אוגדה 146 נלחמים בדרום לבנון. צפו בתיעודים, באתר צה"ל, 13 באוקטובר 2024
↑   מערכת את"צ, אוגדה 146 החלה בפעילות קרקעית ממוקדת בדרום לבנון, באתר צה"ל, 8 באוקטובר 2024
↑   המפקדים החדשים בצה"ל, באתר צה"ל, 4 באוגוסט 2024
↑   המפקדים החדשים בצה"ל, באתר צה"ל, 31 באוקטובר 2022
↑  אגד 215 במלחמת יום הכיפורים, באתר ספריית בית התותחן
↑  חיים גרניט, סיכום מפקד האגד למלחמת יום הכיפורים
↑  ראובן דונגי, התקופה בחמדיה (יוני 1968), תמיד תותחן 43, 2009, עמ' 19
↑  סימן טוב שגיא, אגד על המים, תמיד תותחן 51, עמותת יד התותחנים, 2012, עמ' 64-67
↑  אבי וולף, אגד 632, 40 שנה של שלהבת אש, צה"ל, 2016, עמ' 65-77
↑  מפקד גדוד 7042, סא״ל (מיל׳) יהונדב | את"צ, נבדק ב-2024-02-26
↑   מערכת את"צ, "הנכונות להעניק ולתרום, היא שהופכת אתכם לאזרחים שהחברה צריכה להעריך", באתר צה"ל, 28 במאי 2019
↑  הרטמן מנחם, מורשת עוצבת התקומה - סיפורו של אגד 9222, באתר ספריית בית התותחן
↑  הרטמן מנחם, עוצבת התקומה, באתר ספריית בית התותחן
סמל הגדוד
סמל הגדוד
רכבת לילה (שיר)

| --- | --- |

 סינגל בביצוע משינה
 מתוך האלבום משינה
 יצא לאור:  1985
 סוגה:  פופ רוק • סקא
 שפה:  עברית
 אורך:  3:40
 כתיבה:  אהוד בנאי
 לחן:  שלומי ברכה
רכבת לילה (ידוע גם בשם רכבת לילה לקהיר) הוא סינגל שנכתב על ידי אהוד בנאי, הולחן על ידי שלומי ברכה ובוצע על ידי להקת הפופ רוק משינה. השיר זכה להצלחה גדולה ונחשב לאחד מלהיטיה הגדולים של הלהקה.
חיבור השיר ותוכנו

השיר נכתב בהשראת השיר "Night Boat to Cairo" (סירת לילה לקהיר) של להקת הסקא-פופ הבריטית מאדנס, ששימשה מקור השראה עיקרי למשינה בראשית דרכה, מאלבום הבכורה שלה משנת 1979. השיר רכבת לילה שאב את הלחן והסגנון שלו מהשיר Night Boat to Cairo, אך המילים שונות מאוד.
שלומי ברכה כתב והלחין את השיר בתקופת שירותו הצבאי, עם מילים שונות מהגרסה המוכרת. ברכה לא היה שלם עם הטקסט, ולכן העביר יובל בנאי את השיר לבן דודו, אהוד בנאי, שכתב את מילותיו. מגרסתו המקורית של השיר נותרו בגרסתו המוקלטת רק שתי השורות הראשונות: "אני כל כך עצוב לי ושמש על העיר / ודיזנגוף נראה לי כמו רכבת לילה לקהיר".
לדברי חוקר הזמר העברי נחומי הרציון, בשיר "ממלאת הרכבת משאלת לב חזקה של בריחה מכאן ועכשיו". יובל בנאי סיפר שהשיר הוא על החוויה שלו כחייל במלחמת לבנון הראשונה, ועל הקושי שלו להתמודד עם חיי השגרה של תל אביב, שמנוגדת למצב המלחמה אותו חווה בלבנון. השורה "ודיזנגוף נראה לי כמו רכבת לילה לקהיר" שיקפה בעיני בנאי את התחושה שתל אביב הוא יעד זר ומרוחק כמו קהיר. בעקבות המלחמה.
לימים סיפר יובל בנאי:
היו לנו מלא שירים שנגעו בעניין של לבנון... התותח מצלצל פעמיים, שיר על אחד שמשתחרר מהתותחנים והצלצולים באוזניות מפריעים לו לחשוב. כל השירים קשורים לדבר הזה, אפילו "רכבת לילה לקהיר": "אני כל-כך עצוב לי ושמש על העיר ודיזנגוף נראה לי כמו רכבת לילה לקהיר..." זו בדיוק הייתה ההרגשה שלי כשבאמצע המלחמה ראיתי את "עכברושי בום טאון" – שאנחנו כאילו באיזשהו מקום במלחמה ובינתיים החיים ממשיכים להם, כאילו דיזנגוף נשאר, רק לי הוא נראה רכבת לילה לקהיר. "בין כל הצלילים מחפש סימן, יושב בצד הדרך יושב בצד הזמן, בחדר הסגור בדידות מקיר אל קיר, ואם אצא החוצה המצב רק יחמיר..."
במקור הקליטה הלהקה את השיר עם צעקת "One, two, three, four!" לפני הפזמון החוזר. בעצתו של יובל בנאי הוחלפה הצעקה לשתי שורות בפרסית, שאותן למד מבן דודו שמוליק בנאי (מוצאה של משפחת בנאי הוא בפרס). הקריאות, "גילה גילה קוג'ה בודי" ו"גילה גילה צִ'י כָּאר כַּרְדִי", פירושן "גילה, איפה היית?" ו"גילה, מה עשית?".
פרסום השיר והווידאו קליפ

השיר היה תקליט השדרים השלישי שהופיע מאלבום הבכורה של הלהקה, "משינה". הוא יצא בנובמבר 1985, זמן קצר לפני צאת האלבום.
באותה שנה, עם פריצתה של הלהקה, היא הוזמנה להופיע בתוכנית האירוח המרכזית של הערוץ הראשון, "סיבה למסיבה" עם רבקה מיכאלי. ביצועם לשיר בתוכנית היה לקליפ אייקוני. לימים, ב-2017, שחזרו חברי הלהקה באולפן ynet את הקליפ.
הכרה

השיר הוצג כמועמד למצעד הפזמונים השבועי של רשת ג' ב-29 באוקטובר 1985 וצעד 12 שבועות, מהם שבוע אחד בראש המצעד (31 בדצמבר 1985). במצעד העברי השנתי לשנת תשמ"ו (1986) של רשת ג' הגיע השיר למקום הרביעי; באותו המצעד זכתה הלהקה לתואר "להקת השנה".
בהמשך היה "רכבת לילה" השיר שפתח את אלבום האוסף "גבירותי ורבותי: משינה" (1989).
השיר משמש גם כשיר עידוד עבור קבוצת הכדורגל מכבי תל אביב והפזמון אף מושמע במשחקי הבית לאחר שהקבוצה מבקיעה שער.
ביצועים נוספים

בשנת 1988 ביצעה משינה את השיר עם מאיר בנאי (בן-דודו של יובל) בפסטיבל ערד. ביצוע חי של השיר נכלל בשני אלבומי הופעה של משינה: "מכונת הזמן: משינה בהופעה 1995" ו"משינה Live‏ 2003".
ביצועים נוספים > גרסאות כיסוי

בעקבות הצלחת השיר של הלהקה הצעירה יצרו ארבעת השחקנים הוותיקים שמואל (מולה) רודנסקי, שמוליק סגל, רפאל קלצ'קין ואלכסנדר יהלומי הופעה פרודית של השיר, שאותה הציגו בתוכנית "ממני" עם מני פאר (1987) ובמופע של אמ"י.
בשנת 2010 יצר הזמר עידן יניב גרסת כיסוי של השיר, שאותו עיבד והפיק עם הבסיסט, המעבד והמפיק המוזיקלי דני שניידרמן.
הערות שוליים

1 2  אסף נבו, ‏מכונת הזמן, באתר ‏מאקו‏, 7 בנובמבר 2010
1 2  דרור נחום (עורך), עסקי הרוקנ'רול, פרק 2: 1985 - הכל קרה כל כך מהר, זברה תקליטים, 2010.
↑  לימים סיפר אהוד בנאי: "ישנה הקלטה שהוקלטה בבית שלי בטייפ נייד ובה יובל ושלומי משמיעים לי את "רכבת לילה לקהיר" בלי מילים בכלל רק את המנגינה. שלומי מנגן בגיטרה בדיוק את מה שהוא מנגן כל השנים. [...] הייתה את המנגינה והיה לשלומי את המשפט הראשון אני כלכך עצוב ושמש על העיר ודיזנגוף נראה לי כמו "רכבת לילה לקהיר" שזה בעצם רוב השיר לדעתי והיה חסר להם את ההמשך. בעצם אני לקחתי משלומי את הפתיחה הזו והמשכתי אותה" (שאלות לאהוד בנאי: ריאיון עם אהוד בן פורת באתר שלו, אב"פ, 6 באפריל 2008).
↑  נחומי הרציון, "בין הרים ובין סלעים: על שירי רכבות בזמר העברי, עת־מול, 185 (תשס"ו), עמ' 4.
↑  מכבי דוקו | צליל מאוד מוכר: סיפורה של רכבת לילה. החל מ-11:40
↑  להקת Boomtown Rats (בומטאון ראטס, עכברושי בומטאון) הופיעה בתל אביב בקיץ 1982, בשיאה של מלחמת לבנון הראשונה.
↑  ביוגרפיה באתר הרשמי של משינה.
1 2  אסף קוזין, ערן רחמני ועמי פרידמן, בלעדי: משינה משחזרים את הקליפ של "רכבת לילה לקהיר" באולפן ynet, באתר ynet, 2 בינואר 2017
↑  רכבת לילה באתר "פזמונט".
↑  אבי מורגנשטן, סיפור עצוב על טלוויזיה מצחיקה, מעריב, 17 ביולי 1988; טל פרי, שלושה בנאים על במה אחת, מעריב, 7 בספטמבר 1988.
↑  
שגיאות פרמטריות בתבנית:יוטיוב 
'סוג: פרודיה בתוכנית "ממני" עם מני פאר, 1 במאי 1987' אינו ערך חוקי  רכבת לילה, בביצוע שמואל (מולה) רודנסקי, שמוליק סגל, רפאל קלצ'קין ואלכסנדר יהלומי, פרודיה בתוכנית "ממני" עם מני פאר, 1 במאי 1987  באתר יוטיוב
↑  
שגיאות פרמטריות בתבנית:יוטיוב 
'סוג: פרודיה במופע של אמ"י' אינו ערך חוקי  רכבת לילה, בביצוע שמואל (מולה) רודנסקי, שמוליק סגל, רפאל קלצ'קין ואלכסנדר יהלומי, פרודיה במופע של אמ"י  באתר יוטיוב.
↑   רכבת לילה, בביצוע עידן יניב, סרטון  באתר יוטיוב; יוסי חרסונסקי, עידן יניב, רכבת לילה לקהיר באתר "חרסונסקי מיוסיק".
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים:
דניאל לוי (איש עסקים)

ערך זה עוסק באיש עסקים בריטי-יהודי ובעליו של מועדון הכדורגל האנגלי טוטנהאם הוטספר. אם התכוונתם למשמעות אחרת, ראו .
| --- | --- |

לוי, 2012
 לידה:  8 בפברואר 1962 (בן 63) אסקס, אנגליה, הממלכה המאוחדת
 שם לידה:  Daniel Philip Levy 
 מדינה:  הממלכה המאוחדת הממלכה המאוחדת
 ידוע בשל:  יו"ר טוטנהאם הוטספר
 השכלה:  מכללת סידני סאסקס, קיימברידג'
 תקופת הפעילות:  מ-2001
 מקצוע:  איש עסקים
 השקפה דתית:  יהדות 
 בת זוג:  טרייסי דיקסון
 מספר צאצאים:  4
 פרסים והוקרה:  נובמבר 2017 נבחר לוי למנכ"ל השנה בטקס פרסי העסקים בכדורגל
 
דניאל פיליפ לוי (באנגלית: Daniel Philip Levy; נולד ב-8 בפברואר 1962) הוא איש עסקים בריטי-יהודי ויושב ראש קבוצת הכדורגל טוטנהאם הוטספר. לוי מכהן בתפקידו משנת 2001, ומשך כהונתו היא הארוכה ביותר מבין יושבי-הראש של קבוצות בפרמייר ליג האנגלית.
ביוגרפיה

לוי נולד באסקס, אנגליה, בריטניה, להורים יהודים. אביו, בארי לוי, היה בעליה של חברת בגדים שנודעת כיום בשם בלו אינק (אנ'). לוי למד כלכלה במכללת סידני סאסקס (אנ') שבקיימברידג', וסיים בשנת 1985 תואר ראשון בהצטיינות.
קריירה

לאחר סיום לימודיו הצטרף לוי לחברת הבגדים של אביו. הוא עסק גם במקרקעין, וכן במספר עבודות נוספות. לאחר מכן ייסד התאחדות עסקית עם ג'ו לואיס (איש עסקים) (אנ'), והיה מעורב בקרן השקעות פרטיות בשם ENIC Group (אנ') שהתמחתה בספורט ובמיוחד כדורגל, בידור ותקשורת. ב-1995 לוי מונה למנכ"ל הקרן. לוי ומשפחתו מחזיקים ב-29.4% מהון המניות של ENIC, בעוד שלואיס מחזיק ב-70.6%. לוי הפך למנהל מועדון הכדורגל הסקוטי ריינג'רס, בו החזיקה ENIC נתח משמעותי עד שנת 2004. ENIC החזיקה גם בהימור במועדוני כדורגל אירופאים אחרים, כולל א.א.ק. אתונה, סלביה פראג,פ.ס בזל ויצ'נזה (אך מאז נמכרו), וכן חברות שאינן כדורגל כגון מסעדות האחים וורנר וחברת תוכנה מקיימברידג. הוא הפך ליו"ר טוטנהאם הוטספור בשנת 2001.
קריירה > טוטנהם הוסטופר

לוי ניסה לרכוש את טוטנהאם הוטספור מאלן שוגר ביולי 1998 אך נכשל. ניסיון נוסף נעשה ביולי 2000 אך זה שוב נדחה, אך התגברות העוינות מצד האוהדים כלפי שוגר שכנעה בסופו של דבר את שוגר למכור. לוי מונה לאחר מכן לדירקטוריון טוטנהאם הוטספור ב-20 בדצמבר 2000. לאחר ש-ENIC יזמה רכישת 27% מהמועדון משוגר תמורת 22 מיליון ליש"ט והביאה את סך אחזקותיה ל-29.9%, המקסימום המותר לפני ש-ENIC קיבלה רשות להציע הצעה לכל החברה. הוא החליף את שוגר כיו"ר טוטנהאם הוטספור בפברואר 2001 עם השלמת המכירה, והשתלט על הניהול השוטף של המועדון באוקטובר 2001. בסופו של דבר ENIC הגדילה משמעותית את אחזקות המניות שלה והשיגה שליטה בחברה לאחר שרכשה את שאר המניות משוגר בשנת 2007 תמורת 25 מיליון ליש"ט, וכן של בעלי מניות אחרים, ובסופו של דבר רכשה 85.55% מחברת טוטנהאם. ENIC העבירה את המועדון לבעלות פרטית בשנת 2012. לוי הפך למנכ"ל בעל המשכורת הגבוהה ביותר בפרמיירליג, עם שכר שנתי של למעלה מ-6 מיליון ליש"ט בעונת 2016–2017.
קריירה > טוטנהם הוסטופר > מאמנים שמונה על-ידו

המאמן הראשון שמונה על ידי לוי היה גלן הודל בשנת 2001. הודל פוטר בעקבות פתיחה גרועה של עונת 2003–2004 בספטמבר 2003. אחריו כיהנו ברציפות ז'אק סנטיני ומרטין ג'ול.
ז'ואנדה ראמוס הצליח כמאמן ראשי בשנת 2008. הוא זכה בגביע הליגה, הגביע הראשון בניהולו של לוי והראשון של המועדון מזה תשע שנים, אך לוי החליט להחליפו בהארי רדנאפ ב-25 באוקטובר 2008 לאחר שראמוס התחיל התחלה גרועה. לקמפיין ליגה בתולדות המועדון בעונת 2008–2009. רדקנאפ הוביל את הספרס לרביעייה הראשונה בעונת 2009–2010, וזכה לראשונה בכניסתם לשלב המוקדמות של ליגת האלופות של אופ"א. טוטנהאם הגיעה לשלב הנוק-אאוט בליגת האלופות של אופ"א 2010–2011, אך בסופו של דבר הפסידה לריאל מדריד. טוטנהאם סיימה במקום החמישי בפריימיר ליג בעונת 2010–2011, כשהיא מפספסת את מוקדמות ליגת האלופות אך מבטיחה מקום בליגה האירופית. ב-13 ביוני 2012 פוטר רדנאפ מתפקידו לאחר שלא הסכים לתנאי העסקה חדשה.
ב-3 ביולי אותה שנה מינה לוי מאמן ראשי החדש של הקבוצה, אנדרה וילאש בואש. לאחר כמה תוצאות גרועות במחצית הראשונה של עונת 2013–2014, כולל הפסד ביתי 5–0 מול ליברפול, לוי פיטר וילאש בואש ב-16 בדצמבר 2013. שחקן העבר טים שרווד הוכרז לאחר מכן כמאמן ראשי, אך גם הוא עזב בסוף העונה.
ב-27 במאי 2014 מינה לוי את מאמן סאות'המפטון ממאוריסיו פוצ'טינו כמאמן הראשי. הקבוצה הגיעה לגמר גביע ליגת הכדורגל 2015 בעונה הראשונה של פוצ'טינו. קבוצתו העפילה לאירופה עם מקום חמישי בשנים 2014–2015 לפני שהתמודדה על תואר ליגת העל בעונות 2015–2016 ו – 2016-2017 עם קבוצה שהגיל הממוצע של שחקניה הוא הצעיר ביותר בליגה. הם גם השיגו את הדירוג הטוב ביותר שלהם בשנים 2016–2017 מאז עונת 1962–1963 תחת ביל ניקולסון. הקבוצה מדורגת בין ארבע הראשונות מאז עונת 2015–2016, ובזכות זאת היא מעפילה לליגת האלופות מאז 2016–2017. הם הגיעו לראשונה לגמר בשנים 2018–2019, אך הפסידו לליברפול 0–2 בגמר ליגת האלופות של אופ"א 2019.
ב-19 בנובמבר 2019 פוטר פוצ'טינו כמנהל הספרס והוחלף למחרת על ידי ז'וזה מוריניו. עם זאת, לאחר 17 חודשים בלבד בתפקיד, מוריניו פוטר ב-19 באפריל 2021 לאחר שורה של הפסדים ומחצית שנייה מאכזבת של עונת 2020–2021.
ב-30 ביוני 2021 מינה לוי את נונו אספיריטו סנטו כמאמן הראשי של טוטנהאם על חוזה לשנתיים, אך פוטר לאחר רצף רע של הפסדים
ב-2 בנובמבר 2021 מינה לוי את אנטוניו קונטה כמאמן של הספרס ל-18 חודשים, אך פוטר גם הוא באמצע עונת 2022/2023, לאחר רצף הפסדים, וראיונות בהם ביקר את לוי.
ב-26 במרץ 2023 מונה כריסטיאן סטליני המאמן המחליף, כמאמן זמני עד סוף העונה, אך הוא פוטר על ידי לוי לאחר ארבעה משחקים בלבד לאחר תבוסה מביכה לניוקאסל יונייטד 6-1. פיטוריו של סטליני שברו שיא בפרמייר ליג, כאשר נהיה המאמן המחליף הראשון אי פעם בפרמייר ליג שמפוטר
ב-24 באפריל 2023 מינה לוי את ריאן מייסון, המאמן המחליף מחליף, כמאמן זמני עד סוף העונה,לאחר מכן מינה את אנג פוסטקוגלו
קריירה > ניהול הון כלכלי

לוי מפורסם בכך שהוא שומר על מבנה שכר צנוע יחסית בטוטנהאם לעומת ששת המועדונים הגדולים האחרים בפריימר ליג; הוצאות המועדון על שכר הן הפחותות ביותר ביחס לששת המועדונים המובילים בעונת 2018–2019, ולמועדון היה את יחס השכר/ההכנסה הנמוך ביותר מכל המועדונים בפריימר ליג. בעונת 2017–2018 הרוויחה טוטנהאם 113 מיליון ליש"ט (138.9 מיליון ליש"ט לפני מס), שיא עולמי של מועדון כדורגל. המועדון הוערך בסביבות 80 מיליון ליש"ט כאשר ENIC ניסתה לראשונה לרכוש נתח בשנת 1998, ועד שנת 2019, הערכות השווי של המועדון נעות בין 1.3–1.8 מיליארד ליש"ט.
לוי הוא המשא ומתן הראשי בהעברת שחקנים לטוטנהאם. הוא צבר מוניטין של משא ומתן קשוח בהתנהלות ההעברות של המועדון; מנג'ר מנצ'סטר יונייטד לשעבר, סר אלכס פרגוסון, הגדיר את המשא ומתן עם לוי על העברת דימיטאר ברבטוב כ"כואב יותר מאשר החלפת מפרק הירך שלי. בשנת 2013, לוי ניהל משא ומתן על עמלת שיא עולמית אז של 86 מיליון ליש"ט עבור העברת גארת 'בייל לריאל מדריד. לוי ידוע במיוחד בהתמודדות שלו ברגע האחרון ביום האחרון של חלון ההעברות, עם דוגמאות בולטות, כולל החתמות של רפאל ואן דר וארט והוגו לוריס. הוא ידוע גם כמטרה לשחקנים צעירים, בתקווה לפתח אותם לכוכבים מרכזיים; אסטרטגיה זו ראתה הצלחות כמו גארת 'בייל, כריסטיאן אריקסן, סון הונג-מין ודלה אלי.
לוי ספג ביקורת מצד תומכי טוטנהאם והידענים כאחד על כך שלא השקיע יותר כסף בשוק ההעברות; בארבע השנים הראשונות לכהונתו של פוצ'טינו כמנהל הספרס, היה למועדון הוצאה נטו של 29 מיליון ליש"ט על דמי העברה, נמוכים בהרבה משאר המועדונים הגדולים באותה תקופה. בשנת 2018, טוטנהאם הפכה למועדון הראשון בליגת העל שלא ביצעה החתמות במהלך חלון העברות בקיץ.
לוי סייע למשוך שותפים עסקיים למועדון בעסקאות חסות בהיקף של מיליון ליש"ט, כולל השותפים הנוכחיים נייקי ו-AIA. [יש צורך] הוא ניהל משא ומתן על חסויות רבות על חולצות בשנת 2010, כאשר הסכים על הסכם עם חברת תשתיות תוכנה אוטונומיה כחולצת המועדון. נותן חסות בליגת העל, כאשר Investec הופכת לחסות חולצות לתחרויות ליגת האלופות וגביע הבית.
לוי גם קידם סוגיות ממשל הקשורות לפרמייר ליג, לאחרונה תמך בבקרה כלכלית משופרת של כל הבעלים כדי להבטיח את היציבות הפיננסית לטווח הארוך של המועדונים. ב-2007 הוא עשה לובי בהצלחה על כך שמועדונים יורשו למנות שבעה שחקנים על הספסל המחליף, על מנת לעודד הכללה של שחקנים צעירים; השינוי אושר בפברואר 2008.
בקיץ 2022 לוי הוציא 130 מיליון ליש"ט על שחקנים.
קריירה > מגרש האימונים של המועדון

בשנת 2012, המועדון עבר לבסיס האימונים החדש שלו הממוקם ב-80 דונם של אדמת חגורת ירוק. תכנון ובניית המתקן נמשכו למעלה משבע שנים ולאחר מכן נוספה לינה לודג '. נבחרת ברזיל נשארה בלודג 'כדי להתכונן למונדיאל 2018.
קריירה > אצטדיון חדש

לוי פיקח על הקמת אצטדיון חדש ליד אתר ווייט הארט ליין, החל מתכנון ועד בנייה. פרויקט הפיתוח של נורת'מברלנד הוכרז בשנת 2008, ובנייתו של אצטדיון מועדון חדש במרכזו. לאחר עיכוב כלשהו, החלה בניית אצטדיון טוטנהאם הוטספור בשנת 2015. האצטדיון תוכנן בקיבולת ראשונית של 62,062, מה שהופך אותו לאצטדיון המועדונים הגדול בלונדון והשני בגודלו במדינה. הפרויקט נועד להוות זרז להתחדשות טוטנהאם בכדי להביא מקומות עבודה ובתים חדשים לאזור.
לעונת 2017–18 ניהל לוי משא ומתן על מעבר המועדון לאצטדיון וומבלי לשנה אחת כדי לאפשר הריסה של ווייט הארט ליין והשלמת אצטדיון חדש באותו אתר בו נמצאת ווייט הארט ליין. במהלך תקופתו בוומבלי, המועדון שבר גם את שיא הנוכחות בפרמיירליג מספר פעמים, כמו גם את שיא הנוכחות של ליגת האלופות במועדון בריטי.
הבנייה נפתחה באופן רשמי ב-3 באפריל 2019 וממותגת כאצטדיון טוטנהאם. הוא כולל את המגרש הראשון המתחלק בעולם שנועד להכיל ענפי ספורט מובילים אחרים, בעיקר כדורגל אמריקאי ואירועי בידור. העיצוב איפשר למועדון להסכים לחוזה לעשר שנים לאירוח משחקי NFL בביתם החדש משנת 2018. על פי הדיווחים, האצטדיון עלה 1.2 מיליארד ליש"ט וניתוח פיננסי בפברואר 2021 הצביע על כך שהקמת האצטדיון אחראית במידה רבה להעמסת חוב של טוטנהאם עם 1.177 מיליארד ליש"ט, החוב הגדול ביותר של כל המועדונים באירופה.
פרסים

בנובמבר 2017 נבחר לוי למנכ"ל השנה בטקס פרסי העסקים בכדורגל.
חיים אישיים

הוא נשוי לעוזרת-האישית שלו לשעבר, טרייסי דיקסון, ולהם ארבעה ילדים.
הערות שוליים

1 2  Owen Gibson, ‏Daniel Levy's renown as ultimate wheeler dealer loses lustre at Spurs, Guardian, 16 בדצמבר 2013
↑  Actions Speak Louder Than Words, באתר "fcbusiness"" (באנגלית)
| --- | --- |
בקרת זהויות :  GND: 1336770775  ISNI: 0000 0004 6331 2992  VIAF: 1443172216460408400004   WorldCat (עם VIAF): 1443172216460408400004 
האצטדיון החדש של קבוצת "טוטנהאם הוטספר", שנחנך ב-2019
Wasted Love (שיר של יוהנס פיטש)

"Wasted Love" (בעברית: "אהבה מבוזבזת") הוא סינגל שהוקלט על ידי הזמר האוסטרי-פיליפיני יוהנס פיטש. הוא יצא לאור ב-6 במרץ 2025 דרך חברת התקליטים מניפסטר, ונבחר לייצג את אוסטריה באירוויזיון 2025, שיתקיים בבזל שבשווייץ.
תחרות הזמר של האירוויזיון > בחירה פנימית

ב-7 בספטמבר 2024 אישר תאגיד השידור האוסטרי ORF את השתתפותו באירוויזיון 2025, והצהיר כי הנציגות האוסטרית לתחרות תיבחר באופן פנימי על ידו. באוקטובר דווח בתקשורת האוסטרית כי שמונה שירים של שבעה אמנים הגיעו לרשימה הקצרה של התאגיד, לאחר סבב אודישנים חי באולפני ORF.‏ בין המתמודדים היה דודו מוהרר, אשר ייצג את אוסטריה באירוויזיון 2015 כחלק מההרכב דה מייקמייקס, וכן האמנים יוהנס פיטש, קיילה קריסטין, נואה ופיליפ פילר.
ב-30 בינואר 2025 הכריז ORF בתוכנית הרדיו Ö3-Wecker, המשודרת בתחנת Ö3, כי השיר "Wasted Love", בביצועו של פיטש תחת שם הבמה ג'יי-ג'יי, ייצג את אוסטריה בתחרות. השיר נבחר מתוך שמונת המועמדים הסופיים על ידי פאנל של 30 מומחי תעשיית המוזיקה והאירוויזיון, מקומיים ובין-לאומיים, וכן כמעט 30 נציגי מועדוני המעריצים הבינלאומיים של OGAE מחמש מדינות שונות וצוות האירוויזיון של ORF.‏
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.‌ אוסטריה שובצה להתחרות בחלקו הראשון של חצי הגמר השני, שיתקיים ב-15 במאי.
הערות שוליים

↑  Jiandani, Sanjay (Sergio) (2024-09-07). "Austria confirms participation at Eurovision 2025". ESCToday (באנגלית אמריקאית). נבדק ב-2025-01-29.
↑  Ude, Christian (2024-11-04). "ESC in Basel: Österreichs Hoffnungen für den Song Contest 2025" [Austria's hopes for the Song Contest 2025]. Kleine Zeitung (בגרמנית). נבדק ב-2025-01-29.
↑  Farren, Neil (2024-11-04). "🇦🇹 Austria: Seven Songs Left in Eurovision 2025 Selection". Eurovoix (באנגלית בריטית). נבדק ב-2025-01-29.
↑  "Österreich präsentiert seinen Act für den Eurovision Song Contest 2025 am 30. Januar". ESC kompakt (בגרמנית). 2025-01-23. נבדק ב-2025-01-29.
↑  "Meet Austria's artist for Basel - JJ". eurovision.tv (באנגלית). 2025-01-30. נבדק ב-2025-01-30.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
| --- | --- |
בקרת זהויות :  MusicBrainz release group: 591f995e-cd57-4e04-a10b-8c9c5082d4fb  MusicBrainz work: 04efa401-10aa-45fd-b3fb-87ea996b8dc3
מרד הבוקסרים

בוקסרים סינים
מרד הבוקסרים (בסינית מסורתית: 義和團運動, מתועתק בפיניין Yìhétuán Yùndòng) היה התקוממות עממית שהתרחשה בסין בשנים האחרונות של המאה ה-19 (מסוף 1899 עד ספטמבר 1901) כנגד המעורבות המסחרית, הפוליטית והדתית של המעצמות המערביות, יפן ורוסיה בסין.
במהלך המרד נהרגו יותר מ-230 זרים, אלפי נוצרים סינים ומספר לא ידוע של מורדים ותומכיהם. המרד נוהל על ידי האליטה הפוליטית של סין, ופרץ בתמיכתה. בתחילת המרד הותקפו מיסיונרים נוצרים, לאחר מכן הותקפו מוקדים כלכליים, ולבסוף הוטל מצור על רוב השגרירויות בבייג'ינג. בתגובה נוצרה קואליציה בין-לאומית של המעצמות (רוסיה, יפן, ארצות הברית, בריטניה, צרפת ועוד), שצעדה 55 יום מהנמל לבייג'ינג והכניעה את המרד. ארצות הברית מנעה את חלוקת סין בין המעצמות, והוטל על סין לשלם פיצויים כבדים ביותר. במרד השתתפו כ־140,000 לוחמים סינים.
שמו של המרד נלקח משמה של קבוצה מהפכנית בשם אגרופי הצדק ההרמוני (義和拳), שם שתורגם לאנגלית בצורה מפושטת מאוד: בוקסר (מתאגרף). קבוצת אגרופי הצדק ההרמוני התנגדה בתחילה למשטר שושלת צ'ינג המנצ'ורית אך בסופו של המרד עברה לתמוך בה.